**Siw Kristin Sommer Winther** (født 1969) er en norsk sanger, komponist og fjernsynsprodusent.

Hun er utdannet innen musikk og lydterapi og har en cand.philol.-grad i kulturhistorie fra UiO. Hun arbeidet i NRK fra 1996 til 2010 som kompetansesjef i Kulturavdelingen, regissør og redaktør i Kultur, Fakta og Underholdningsavdelingen; med en pause på to år som profilsjef i Norges Røde Kors 2006–2008. Hun var redaktør og konseptutvikler for «Hurtigruten 365». Dette var den første TV-produksjonen der opptakene bare besto av datafiler.. Hun var prosjektleder for programserien «Ansikt til Ansikt» med Morten Krogvold, Generasjon.no, flere av Torkjell Berulfsens serier om luksus og skjønnhet, Puck og flere dokumentarer. Hun medvirket også til utviklingen av «Hjernevask» med Harald Eia.[]

Hun er leder for Sound Of You AS som hun etablerte i 2013. Det er en virksomhet med et nettverk av komponister som lager musikk for medieproduksjoner og merkevarer. Sound Of You og Winther har laget spesialkomponert musikk, spillelister og lydstrategier for Scandic Hotels, SAS, Moods Of Norway, KLP, WoolLand, Moo, United Yacht Sales, Gullblyanten, NRK, og TV-serien *Breaking borders* / *Til bords med fienden,* som vant AIB awards. Hennes SOY Audio Branding Program har fått støtte og anbefalinger fra Innovasjon Norge og Designrådet.

Hun arbeider som sanger, komponist og artist under navnet Shekinah. Hun har utgitt albumet «Birds Of Paradise».

Winther stiftet og har vært styreleder for organisasjonen Stop Lockdown, som hadde som mål å samle motstand ulike former for tiltak iverksatt eller vurdert av myndighetene for å bekjempe koronaviruspandemien. Blant annet sendte hun høringssvar til regjeringen om et forslag til endringer i smittevernloven og nye høringssvar til ordningen med koronasertifikat. På vegne av Stop Lockdown utformet hun i juni 2021 også et protestskriv stilet til «Norges Stortingsrepresentanter», der hun protesterte mot regjeringens plan for gjenåpning av det norske samfunnet og blant annet opplyste at Stop Lockdown den 21. april 2021 gjennom advokatfirmaet Elden hadde varslet søksmål mot Helse- og omsorgsdepartementet. Hun fratrådte styreledervervet i Stop Lockdown 14. juli 2021.[]

Referanser
----------

1. ↑   People Pill, «About Siw Kristin Sommer Winther», besøkt 29. juli 2021[Hentet fra Wikidata]
2. ↑  «Ett år Norge på langs». *Aftenposten*. Besøkt 11. september 2018.
3. ↑  NRK. «NRK.no - Hurtigruten». *www.nrk.no*. Besøkt 9. september 2018.
4. 1 2  Thue, Karen. «Siw fikk brakstart i lydhørt nisjemarked - hegnar.no» **(norsk)**. Arkivert fra originalen 7. september 2018. Besøkt 7. september 2018.
5. ↑  NRK (3. august 2005). «Hurtigruten 365 ein teknologipilot». *NRK*. Besøkt 29. juli 2021. «Som blant dei første i verda har NRK laga ein større tv-produksjon bare ved hjelp av datafiler. – NRK ligg langt framme i bruken av denne teknologien, seier rådgivar Rune Hagberg i NRK Produksjon.»
6. ↑  NRK. «Ny TV-serie: Ansikt til ansikt». *NRK*. Besøkt 7. september 2018.
7. 1 2  «Sound Of You». *Sound Of You* **(engelsk)**. Besøkt 7. september 2018.
8. ↑  Lyden av branding; Kreativt forum, 17. september 2013
9. ↑  «Shekinah». *www.facebook.com*. Besøkt 7. september 2018.
10. ↑  «The Bridge» **(engelsk)**. 17. desember 2017. Besøkt 7. september 2018.
11. ↑
12. ↑  «Nøkkelopplysninger fra Enhetsregisteret : Stop Lockdown». *w2.brreg.no*. Brønnøysundregistrene. Besøkt 23. juni 2021.
13. ↑  «Høring - forslag om endringer i smittevernloven (portforbud) : Høringssvar fra Siw K Sommer WInther /Stop Lockdown norge». *Regjeringen.no* **(norsk)**. Justis- og beredskapsdepartementet. 8. januar 2021. Besøkt 28. april 2021.
14. ↑  «Stop Lockdown - Oslo - Roller og kunngjøringer». *www.proff.no*. Besøkt 23. juni 2021.
15. 1 2  Helse- og omsorgsdepartementet (11. mai 2021). «Høringssvar fra Siw K Sommer Winther». regjeringen.no. Besøkt 23. juni 2021. «Høringssvar-koronasertifikat-2.pdf | Protest mot gjenåpningsplan.pdf»
16. ↑  «Nøkkelopplysninger fra Enhetsregisteret - Brønnøysundregistrene». *w2.brreg.no*. Besøkt 2. august 2021.

Eksterne lenker
---------------

* (en) Siw Kristin Sommer Winther på Apple Music Rediger på Wikidata

* (en) Siw Kristin Sommer Winther på Spotify Rediger på Wikidata